කොවිඩ් 19 වෛරසය ආසාදනයවීමෙන් ලොවපුරා සිදුව ඇති සමස්ත පුද්ගල මරණ සංඛ්‍යාව හාරලක්ෂ අසූදහසකට ආසන්න වී තිබෙනවා.මේ වනවිට ලොව රටවල් රැසකින් වාර්තා වන ආසාදිතයින් සංඛ්‍යාව ලක්ෂ 93කට අධිකයි.ගෙවුණු දිනය තුළ දී කොවිඩ් 19 ආසාදිතයින් 162,994ක් ලොවපුරා වාර්තා වුණා.නව කොවිඩ් මරණ 5465ක් ද ඊයේ වාර්තා වූ අතර, ඉන් බහුතර මරණ සංඛ්‍යාවක් වාර්තා වූයේ දකුණු අමෙරිකානු රාජ්‍යයක් වන බ්‍රසීලයෙන්.නව පුද්ගල මරණ 1364ක් වාර්තාවීමත් සමඟ බ්‍රසීලයෙන් වාර්තා වන සමස්ත පුද්ගල මරණ සංඛ්‍යාව 52,771ක් දක්වා ඉහළ ගියා.ගෙවුණු දිනයේදී ලොව වැඩිම කොවිඩ් 19 සංඛ්‍යාවක් ද බ්‍රසීලයෙන් වාර්තා වුණු අතර, එම සංඛ්‍යාව දැක්වුණේ 40,131ක් ලෙසින්.වෛරසයේ ශීඝ්‍ර ව්‍යාප්තිය නොසලකා රටේ ආර්ථිය නගාසිටුවීම අරමුණු කර ගනිමින් ඉකුත් සතියේදී එරට සංචරණ සීමා ලිහිල් කෙරුණු අතර, මේ වනවිටරියෝ ද ජනයිරෝ නුවර කිලෝමීටර් 300ක් පමණ රට අභ්‍යන්තරයේ පිහිටි ගම්බිම් වෙත ද මාරාන්තික වෛරසයේ බලපෑම් එල්ල වී තිබෙනවා.පොදු ස්ථානයන් හිදී මුහුණු ආවරණ පැළඳීම අනිවාර්ය කිරීමට බ්‍රසීල ජනපති ජයිර් බොල්සෙනාරෝ ඊයේ පියවර ගත්තා.මේ අතර, ලොව වැඩිම ආසාදිතයන් සහ පුද්ගල මරණ වාර්තා වන අමෙරිකාවේ ජනාධිපති ඩොනල්ඩ් ට්‍රම්ප් ඊයේ ඇරිසෝනා ප්‍රාන්තයේ ෆීනික්ස් හිදී ජනාධිපතිවරණ ප්‍රචාරණ වැඩසටනකට සහභා වුණා.එහිදී ද ජනාධිපතිවරයා සිය සෞඛ්‍ය ආරක්ෂාව තැකීමකට ලක්කර නොතිබූ අතර, වැඩසටහනට සහභාගි වූ ආධාරකරුවන්ට මුහුණු ආවරණ බෙදාදීමට සංවිධායකයින් කටයුතු කර තිබුණ ද ආධාරකරුවන් මුහුණු ආවරණ පැළඳ සිටිනු දක්නට ලැබුණේ නැහැ.සමාජ දුරස්ථභාවය නොතැකූ ආධාරකරුවන්ගේ හැසිරීම ජාත්‍යන්තරයේ දැඩි දෝෂ දර්ශනයට ලක්වී තිබෙනවා.එවන් පසුබිමක අමෙරිකාවේ රෝග පාලනය සහ වැළැක්වීමේ මධ්‍යස්ථානය අධ්‍යක්ෂ වෛද්‍ය ඇන්තනී ෆෝචි නිවේදනය කරන්නේ  කොවිඩ් 19 ව්‍යාප්තියවැළැක්වීමට ඉදිරි දින කිහිපය අමෙරිකානුවන්ට දැඩි තීරණාත්මක කාල පරිච්ඡේදයක් වනු ඇති බවයි.මේ වනවිට අමෙරිකාවෙන් වාර්තා වන සමස්ත කොවිඩ් 19 ආසාදිතයින් ගණන ලක්ෂ 24කට අධික අතර, සිදුව ඇති පුද්ගල මරණ සංඛ්‍යාව 123,473ක් දක්වා ඉහළ ගොස් තිබෙනවා.වෛරසයේ ව්‍යාප්තිය ආරම්භ වූ බවට විශ්වාස කෙරෙන චීනයෙන් ඊයේ නව ආසාදිතයින් 12 දෙනෙකු වාර්තා වූ අතර, ඉන් 9 දෙනෙක් බීජිං නුවරින් හඳුනා ගත් නව ආසාදිත පොකුරේ ආශ්‍රිතයන්.මේ අතර, දෙවන රැල්ලක බලපෑමකට ජර්මනිය මුහුණදීම හේතුවෙන් එරට ප්‍රාන්ත දෙකක් මුළුමණින්ම වසා දැමීමට සෞඛ්‍ය බලධාරීන් පියවර ගෙන තිබෙනවා.ඒ ගුටෙස් ලෝ හි මාංශ සැකසුම් කර්මාන්තශාලාවෙන් කොවිඩ් 19 ආසාදිතයින් 1500කට අධික සංඛ්‍යාවක් වාර්තාවීම සහ ඔවුන්ගේ ආශ්‍රිතයත් හඳුනා ගැනීම හේතුවෙන්.කොවිඩ් 19 ආසාදිත ලැයිස්තුවේ සිව්වන ස්ථානයේ රැඳී සිටින අසල්වැසි ඉන්දියාවෙන් ඊයේ දිනයේදී ආසාදිතයින් 15,665ක් වාර්තාවීමත් සමඟ සමස්තආසාදිතයින් සංඛ්‍යාව 45,6115ක් දක්වා ඉහළ ගියා.නව මරණ 468ක් ඊයේ එරටින් වාර්තා වූ අතර, සමස්ත කොවිඩ් මරණ සංඛ්‍යාව දැක්වුණේ 8359ක් ලෙසයි.කොවිඩ් 19 ආසාදිතයින් දිනෙන් දින ඉහළයාම පසුබිමක එරට රෝහල්වල ඉඩ ප්‍රමාණවත් නොවීම හේතුවෙන් රෝගීන් රැඳී සිටින අයුරුයි මේ.ඉන්දියාවේ අලුත විවාහ වූ යුවළක් මංගල උත්සවයක් නොපවත්වා එම මුදලින් කොවිඩ් රෝගීන්ට ප්‍රතිකාර කරන රෝහලක ගිලන් ඇඳන් 50ක් ලබාදීමේ පුවතක් මුම්බායි නගරයෙන් වාර්තා වුණා.දිනෙන් දින ආසාදිතයන් ඉහළ යන පසුබිමක වුව ද සෞඛ්‍ය ආරක්ෂාවට ප්‍රමුඛත්වය නොදී ඉන්දියානුවන් විවිධ සංස්කෘතික උත්සව පවත්වන අයුරු එරට මාධ්‍ය වාර්තා මෙලෙස වාර්තා කළා.මේ අතර, චිලී රාජ්‍යයේ රෝහලක ප්‍රතිකාර ලබමින් සිටි කොවිඩ් 19 ආසාදිත මහලු පුද්ගලයෙකුට සිය අවසන් හෝරා කිහිපය පවුලේ ඥාතීන් සමඟ ගත කිරීමට රෝහල් පාලනාධිකාරිය අවසරලබාදී තිබුණා.